Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 1437

b) kialakításuk olyan, hogy kielégítik az ISO 1496/1-1978 «1. sorozatú szállítótartályok — Műszaki feltételek és vizsgálatok — 1. Rész: Általános típusú konténerek» nemzetközi szabványban előírt követelményeket, és az az ezen dokumentumban előírt vizsgálatok során elkerülhető: — a radioaktív-tartalom vesztesége vagy szétszóródása; 2002/105/II. szám — az árnyékolás olyan vesztesége, amely a szállítótartályok felületének bármely pontján a sugárzás szintjének 20%-ot meghaladó növekedését eredményezné. 2.8 Az A típusú küldeménydarabokra vonatkozó követelmények 2.8.1 Az A típusú küldeménydarabokat úgy kell kialakítani, hogy a 2.3.1–2.3.10 pont, továbbá a 2.8.2– 2.8.17 pont követelményeit kielégítsék. 2.8.2 A küldeménydarab legkisebb külső mérete nem lehet kevesebb 10 cm-nél. 2.8.3 A küldeménydarab külső részét el kell látni ólomzár jellegű zárszerkezettel, amelynek feltörése nehézségbe ütközik, s érintetlen állapota bizonyságul szolgál arra, hogy a küldeménydarabot nem nyitották fel. 2.8.4 A küldeménydarabon elhelyezett bármely rögzítőszerkezetet úgy kell kialakítani, hogy ezekben az alkalmatosságokban a rendes fuvarozási és a baleseti körülmények között fellépő terhelések egyaránt ne okozhassák e Szabályzat követelményeinek megsértését. 2.8.5 A küldeménydarab kivitelét a csomagolóeszköz összetevői szempontjából –40 ˚C – +70 ˚C hőmérsékleti tartományra kell méretezni. Külön figyelmet kell fordítani a folyékony tartalom fagyáspontjára és a csomagolóeszköz anyagai tulajdonságainak lehetséges romlására a megjelölt hőmérsékleti tartományban. 2.8.6 A szerkezetnek, a gyártásnak és a gyártási eljárásoknak meg kell felelniük a nemzeti és nemzetközi normatíváknak vagy más olyan követelményeknek, amelyeket az illetékes hatóság elfogad. 2.8.7 A szerkezetnek tartalmaznia kell hermetizáló rendszert, amelyet biztonsági szerkezet zár megbízhatóan, s amely véletlenül vagy a küldeménydarab belsejében fellépő nyomás hatására nem nyílhat ki. 2.8.8 A különleges formájú radioaktív anyag tekinthető a hermetizáló rendszer összetevőjének. 2.8.9 Amennyiben a hermetizáló rendszer a küldeménydarab önálló részét képezi, megbízható zárószerkezettel kell ellátni, amely független a csomagolás minden egyéb részétől. 2.8.10 A hermetizáló rendszer valamennyi összetevője szerkezetének kialakításánál figyelembe kell venni bizonyos körülmények között a folyadékok és más instabil anyagok radiolitikus bomlását, továbbá gázok képződését vegyi folyamatok és radiolízis következtében. 2.8.11 A hermetizáló rendszernek meg kell gátolnia a radioaktív-tartalom szabadba jutását a környezeti légnyomás 25 kPa (0,25 kg/cm2) értékre csökkenéséig. 2.8.12 Valamennyi szelepet a túlnyomás szelep kivételével el kell látni cseppfogó üreggel a szelepen keresztül történő bármely szivárgás felfogása céljából. 2.8.13 A sugárzásvédelmi rendszert, beleértve a küldeménydarabnak azt az alkotórészét is, amely a hermetizáló rendszer részét képezi, úgy kell kialakítani, hogy megakadályozható legyen ennek az alkotórésznek az árnyékolás alóli véletlen kijutása. Amennyiben az ilyen alkotórészt tartalmazó sugárzási védelmi rendszer önálló fődarabot képez, akkor a sugárzási védelmi rendszert megbízható zárószerkezettel kell ellátni, amely független a csomagolás bármely más szerkezeti elemétől. 2.8.14 A küldeménydarabot úgy kell kialakítani, hogy a 2.13.17–2.13.22 pont szerint elvégzett vizsgálatok során ne fordulhasson elő:

Source: https://magyarkozlony.hu/hivatalos-lapok/4d2b0532977a692a7fc9dfcc4376bd7db0d56f71/dokumentumok/b0ab85c18920aa928ee6bddcdaad0ea976b10b6d/letoltes